Aargauer Song    I bi nes aargauer büebli    Und han es ganz grosses... problem    Die andere schwiizer lached mi  mängisch us    Aber i glaube die chömed ned drus.        I bin en aargauer und bi schtolz do druf    I bin en aargauer also passed uf,    das weiss doch scho afang jedes chind,    dass mer aargauer eifach echli besser send    i bin en aargauer und bi schtolz do druf        luzern, bern, basel, hani nüt degäge    uri, schwiiz und unterwalde chamer nüt säge    sangaller si da isch scho recht,    aber wennis immer wer de würs mer schlecht    i bin en aargauer und bi schtolz do druf        basler si das wetti ned,    müend e larve alege das mer sgsicht nid gseht    berner wer i gern, aber s problem wer dete,    für berner verheltniss wer ich e ragete,    bin en aargauer also passed uf        autobahne hämmer chrüz und quer    das bruche mer au denn es git vil verchehr    millione vo  turischte wänd in aargau cho    und vor luter begeischterig blibeds am baregg schtoh    i bin en aargauer und be schtolz do druf        d wüsseschaft het gforscht a was lit ächt da    dass der aargauer alls echli besser cha    do händs usegfunde mer siged halt schlauer    well mer rüebli ässed dasch de rüeblipower    ben en aargauer...        vo de berner und de basler chani nüt schlächts säge    mit de  inneschwizer düemer is guet verträge    und au über d zürcher chani nüt schlächts brichte    nume das mer sött verbiete die cheibe z züchte    ben en aargauer und be schtolz do druf        i fahre z züri wiene weldsau ome    parkiere uf em trottuar fahr id fuessgängerzone    verweigere de vortrett bes die andre zämekrache    jo met der aargauernommere chasch da mache    ben en aargauer und be schtolz do druf        i ben en aargauer ond i gsehs ned ii    worum d zürcher säged das mer langsamer si    jo mer aargauer und das macht halt z züri ned jede    düend no chorz echli dänke bevor mer tüend rede    ben en aargauer und be schtolz do druf    ben en aargauer und be schtolz do druf        und allne wo jetz gemein zo mer send    dene haui mis aargauerfändli um e grend    ben en aargauer und be schtolz do druf    : Peach Weber  -----------------------------------------------------  Aare    Gang doch e chli der Aare naa    Dere schöne, schöne, schöne grüene Aare naa    Dere Aare naa    Lue wie d Velöle velöle mit ihrne Velo    Dere schöne grüene Aare naa    Dere Aare naa    Gang doch e chli der Aare naa        D Wällebrättler tüe wällebrättle uf de Aarewälle    Gang doch no chli der Aare naa    Dere schöne, schöne grüene Aare naa    Dere Aare naa    D Urlouber tüe urloube unger de Loube    När göh si o no chli der Aare naa    Dere schöne, schöne grüene Aare naa    Dere Aare naa        Lue mal wie d Hündeler hündele mit ihrne Hünd    Dere schöne, schöne grüene Aare naa    D Gynäkologe jogge mit ihrne Dogge der Aare naa    De träffe si d Hünd vom Grichtspresidänte    U zäme jage si Änte    Dere schöne, schöne, schöne grüene Aare naa    Dere Aare naa        Vo Bärn uf Thun, vo Thun uf Bärn, der Aare naa    D Aare geit is Meer    Im Tierpark hets Meersöili    No meh Meersöili    No meh Meersöili    Gang doch e chli der Aare naa    Dere schöne, schöne grüene Aare naa    Dere Aare naa    BY STLER HAS    -------------------------------  Ts Totemügerli  Franz  Holer    Gäuit, we mer da grad eso schön binanger sitze, hani däicht, ig chonnt nech vilech es bärndütsches Gschichtli verzeue. Es isch zwar es bsunders uganteligs Gschichtli, wo aber no gar nid eso lang här im Mittlere Schategibueggdäli passiert isch!    Dr Schöppelimunggi u dr Houderelerbäseler si einisch spät am Abe, wo scho Schibützu dürs Gochlimoos pfoderet het, übers batzmättere Heigescht im Erpfetli zueglüffe u hei nang agschitelet u gschigöggelet, das me ds Gottsbäri hät chönne  meine, si sigi nanger scheich.    "No ei so schlöötzlige Blotzbängu am Fläre u i verminggle dr ds Bätzi, das d' Osterpföteler ghörsch zabanggle!". "Drbi wärsch froh, hättsch e einzige, nusige Schirggeler uf em Lugipfupf¨" U so isch das hin u här gange wie nes Fähregschäderli amene Miuchgröötzi, da seit plötzlech Houderebäseler zu Schöppelimunggi: "Schtiu! Was ziberlet dert näbem Tobuöhli z Grachtige uuf u aab?"    Schöppelimunggi het gschläfzet wie ne Gitzeler u hets du o gseh. Es  Totemügerli! U nid nume eis, nei zwöi, drü vier, es ganzes Schoossiniong vou si da dasumegschläbberlet u hei zängpinggerlet u globofzgerlet u gschanghangfisionööggelet, das es eim richtig agschnäggelet het. Schöppelimunggi u Houderebäseler hei nanger nume zuegmungget und hei ganz hingerbiggerig wöue abschöberle. Aber chum hei si dr Awang ytröölet, gröötzet es Totemügerli: "Heeee, dir zwe!"    Uuuu, dene zwene isch es i d'Chnöde glöötet wie bschüttigs Chrützimäu düre Chatschäbertroog. Düpfelig u  gnüütelig si si blibe sta wie zwöi gripseti Mischtschwibeli, u scho isch das Totemügerli was tschigerlisch was pfigerlisch bine zueche gsi. Äs hetse zersch es Rünggli chiblig u gschifelig agnötelet u de mööglige gfragt: "Chöit dir is häufe ds Blindeli dr Stotzgrotze ufe ds graage?"    Wo dr Schöppelimunggi ds Wort "Blindeli" ghört het, het em fasch wöue ds Härzgätterli zum Hosetschiengg uspfodere, aber Houderebäseler het em zuegaschplet: "Du weisch doch, das me a me ne Totemügerli nie darf nei säge!" U du  si si haut mitgschnarpflet.    "Sooo dir zwe!" hets Totemügerli gseit, wo si zum Blindeli cho si, u die angere Totemügerli si ganz rüeiig dagaltzlet u hei nume uschinig inegschwärzelet.    Da hei beidi gwüsst, was es Scheieli Gschlichets ds Gloubige choschtet u hei ds Blindeli agroupet. Dr eint am Schörpfu u dr anger a de Gängeretaupli.    Uuuuuh, das isch e botterepflooregi Strüpfete gsi! Die zwe hei gschwouderet u ghetzbacheret, das si znäbis meh gwüsst hei, wo se dr Gürchu  zwurglet. Daa, zeis dapf, wo si scho haub dr Stotsgrotze uchegaschpapperet gsi si, fat sech ds Blindeli afa zirge u bärglet mit durgliger Stimm: ooooh, wir buchet mir dr Glutz!"    Jetz hets aber em Schöppelimunggi böös im Schissächerli guuget. Er het ds Blindeli la Glootsche und isch dr Stotzgrotze abdotzlet, wie wen em dr Huurligwaag mit em Flartise dr Schtirps vermöcklet hät. "Häb düre Münggu!" het em dr Houderebäseler no nachegmooret, u vo de a het er nümme gwüsst.    Am andere Morge  hetne Stotzgrotzis Eusi gfunde, chäfu u dunggig wie ne Öiu. Es isch meh weder e Monet gange, bis er wider het chönne ds Gräppli im Hootschmage bleiche. Totemügerli u Blindeli het er keis me gseh, sis Läbe lang. Dr Schöppelimunggi isch vo da a verschwunde gsi.    S'git Lüt wo säge, dass sider am Schtotzgrotze n-es Totemügerli meh dasumeschirggelet  Posted at 10:26AM, 12 March 2008 PDT (permalink)